Hel (dødsrige)

**Hel** eller **Helheim** er ifølge nordisk mytologi dødsriget, hvor mennesker, der ikke er døde ærefuldt i kamp, ender. Hel er regeret af dødsgudinden af samme navn og vogtet over af hunden Garm.

## Steder

Dødsriget Hel befinder sig i en række dunkle grotter, og er at finde et sted under under verdenstræet Yggdrasil, under én af de tre rødder, der holder asken oppe. Hel anses normalt i mytologien, ud fra de gamle norrøne kilder, som værende et sted i Niflheim, hvor roden fører til. Det antages normalt, at det ligger under jorden i denne verden.

### Nidhugs grotte

Nidhugs grotte består af grove, slimede mure og fedtede stensøjler, den er omgivet af jerngrå skygger, luften dernede er klam og indelukket, og der lugter harsk og fordærvet. Det giver følelsen af at stå inde i det rådnede kadaver af et titanisk dyr. Loftet er et virvar af Yggdrasils tykke trærødder, og mellem dem hænger dragen Nidhug, med menneskelig siddende mellem vingerne, og gnaver på rødderne.

### Hels sal

I Nidhugs grotte er en dørstærskel (i mytologien kaldet *Faldende-Rædsel*, fra norrønt Fallandaforað), som fører til Hels hal (i mytologien kaldet Eldjudnir, fra norrønt Éljúðnir "Fugtig af regn"), en grotte, som er endnu større end den første grotte. Hallen er hugget ud af granit og er på ingen måde prangende eller frygtindgydende, men alligevel skræmmende i sin beskedenhed. En stentrone står lige fremme og nær en himmelseng (i mytologien kaldet "Sygeleje", fra norrønt norrønt Kǫr), hvor Hel sover, og som har et forhæng (i mytologien kaldet "Broget ulykke", fra norrønt *Blíkjandabǫl*) i form af et askefarvet klæde trukket for, hvis nuancer hele tiden skifter og danner mønstre og sælsomme billeder, som om stoffet er levende. Ved siden af sengen står et lille bord, der er sparsomt dækket med et fad af ler (i mytologien kaldet *Hunger*) og en rusten kniv (i mytologien kaldet *Sult*, fra norrønt *Sultr* "sult"). Rundt langs tronsalens klippevægge står tusindvis af nøgne døde mennesker, hvoraf de fleste er børn og kvinder. De er grågrønne og deres kroppe er rådnet og opløste som lig, hvorfor de går i ét med væggene. Dog er den døde gud Balder en undtagelse, da han er yngre, raskere og uberørt af råddenskab.

### Nastrand

Nastrand (fra norrønt *Nástrǫnd*, 'Ligstrand' eller 'Kyst med lig') er den nordlige del af dødsriget Hel. Her står afdøde mordere og lovbrydere sammenstuvet i et vældigt hus flettet af giftslanger.

### Floden Slid

Slid (fra norrønt *Slíðr*) er en flod som går gennem Hel, og som er isnende kold. Lyden af den brusende flod, er som knive, der skærer imod hinanden.

## Mytologisk baggrund

### Slid

Ifølge nordisk mytologi er Slid en flod, som går gennem Hel, og er isnende kold og fuld af knive og sværd, der bevæger sig under det brusende vand. Den udspringer i kilden Hvergelmer. Slid er en af *Élivágar* (fra norrønt, *isbølger* eller *havstormsbølger*), floder eller elve som eksisterede i Ginnungagap ved verdens begyndelse og som alle udsprang fra Hvergelmer i Niflheim. De elleve floder, som traditionelt er forbundet med Élivágar er Svøl, Gunnthrá, Fjørm, Fimbulthul, Slid, Hrid, Sylg, Ylg, Vid, Lejft og Gjøll (som flyder tættest på porten til Hel og som broen Gjallerbroen strækker sig over), men der er adskillige andre floder, som bliver kaldt ved navn i begge Eddaer.</nowiki>

### Nastrand

Ifølge nordisk mytologi er Nastrand (fra norrønt **Nástrǫnd**, 'Ligstrand' eller 'Kyst med lig') den nordlige del af dødsriget Hel eller Helheim (fra norrønt *Helheimr*), og er skildret efterlivet for mennesker, der har begået mord, edbrud og ægteskabsbrud (som de gamle nordmænd anså for de værst tænkelige forbrydelser) og pines for ugerningerne. Ifølge Snorri Sturlusons *Yngre Edda* står forbryderne står stuvet sammen i et vældigt hus flettet af slangerygge, med en dør vendt mod nord. Det lyder i hans tekst: "som et vidjehus, og alle slangehovederne vender ind i huset og spyr gift, så der løber edderelve gennem salen, og i de strømme vader edbrydere og fredløse mordere."

Ifølge digtet *Vølvens spådom* (norrønt: *Völuspá*) fra *Den Ældre Edda*, er Nastrand også dragen Nidhugs hjem, hvor den og suger blodet fra menneskene.

## Optrædener

### *Den Store Djævlekrig*

* *Den faldne engel*
* *Den faldne djævel*

## Referencer

1. ↑ 1,0 1,1 1,2 Kenneth Bøgh Andersen. *Den faldne engel*. Høst & Søn. 2015.
2. ↑ 2,0 2,1 Kenneth Bøgh Andersen. *Den faldne djævel*. Høst & Søn. 2016.